Moorea - Helin Matkat
Trooppinen, upea saarikohde Polynesiassa
Moorea on kuin trooppinen puutarha, maisemaa hallitsevat hopeahohtoiset ananasviljelmät. Ranskan Polynesian eli Tahitin saaristossa.
Yksi maailman tunnetuimpia ylellisiä häämatkalaisten kohteita… Upeat vesiurheilumahdollisuudet, voit myös uida kilpikonnien kanssa!
“The Magical Island Moorea” eli taianomainen Moorean saari sijaitsee noin puolen tunnin laivamatkan tai 7 minuutin lentomatkan päässä (17 km) Tahitin pääsaaresta. Moorean saaren lentokentältä on venekuljetus hotelleille.
Vuoristoisen saaren tärkein maataloustuote on ananas ja saarella tuotettavia paikallisia herkkuja ovat ananasmehu ja ananaslikööri. Luonto on hyvin jylhää ja maisema satumainen – rannoilla on paljon koralleja ja saaren ympärillä laguuni. Maiseman keskellä kohoaa erikoinen Mou’a Puta (“the pierced mountain”), korkein kohta on Mount Tohiea. Moorean taianomaisuutta lisäävät vesiputoukset ja upeat laguunit. Saarella on noin 16 000 asukasta
Moorean saarella on lukuisia majoitusvaihtoehtoja, joitakin baareja ja ravintoloita, mutta saari on säilyttänyt alkuperäisyytensä ja viehättävyytensä. Elämänmeno saarella on rentoa ja kiireetöntä. Voit nauttia valkoisista rannoista, laguuneista ja kauniista maisemista. Vuokraa auto ja aja saaren ympäri (teet sen noin tunnissa) tai pyöräile saaren ympäri päivässä. Rentoudu merimaailmaa ihmetellen, näe delfiinit ja kilpikonnat!
Tasokas hotelli polynesialaistyyliin, upeissa maisemissa. Aiemmin Moorea Pearl.
Kauniin laguunin yllä ja vierellä tasokas hotelli,Moorean saarella.